Dubravka Mijatović

**Dubravka Mijatović** (Beograd, 27. decembar 1968) jest srbijanska pozorišna, televizijska i filmska glumica.

Tokom devedesetih godina istakla se ulogama u televizijskim serijama *Bolji život* i *Srećni ljudi*, dok je u kasnijem periodu ostvarila zapažene nastupe u serijama *Stižu dolari* i *Bela lađa*. Godine 2008. tumačila je glavnu žensku ulogu u popularnoj seriji Moj rođak sa sela, a deset godina kasnije igrala je vodeće uloge u serijama *Nemanjići* – rađanje kraljevine i *Žigosani u reketu*. Značajne uloge ostvarila je i u filmovima *Jagoda u supermarketu* i *Tri palme za dve bitange i ribicu*, kao i u uspješnoj pozorišnoj predstavi "Doručak kod Tifanija" u teatru Madlenijanum.

Tokom 1990-ih smatrana je tinejdžerskom ikonom te jednim od najpopularnijih televizijskih lica, naročito u vrijeme emitovanja serije *Srećni ljudi*.

Kao dijete bila je članica dramskog studija Bate Miladinovića, a prvu ulogu ostvarila je sa šest godina u televizijskoj seriji *Vaga za tačno mjerenje*. Sa sedamnaest godina pojavila se u filmu *Nije lako sa muškarcima* (1985). Fakultet dramskih umjetnosti u Beogradu upisala je 1988, iz trećeg pokušaja, a diplomirala je 1994. u klasi profesora Vladimira Jevtovića, zajedno s Ivanom Mihić, Nebojšom Dugalićem i Draganom Mićanovićem.

Zapaženu ulogu buntovne djevojke Sanje ostvarila je u drugoj sezoni serije *Bolji život* (1990–1991). Kao studentkinja dobila je priliku da, uz Tanju Bošković, tumači glavnu žensku ulogu u seriji *Srećni ljudi* (1993). Uloga Đine Golubović donijela joj je veliku popularnost, ali je na početku snimanja druge sezone napustila projekat. Iako su se u medijima pojavile tvrdnje da je razlog njenog odlaska kašnjenje na snimanja, glumica je navodila da su uzrok bili neredovna isplata honorara i nezadovoljstvo razvojem lika. Nakon njenog odlaska, kao i odlaska Tanje Bošković, nastavak serije bio je doveden u pitanje, ali je snimanje ipak nastavljeno s novom glumačkom postavom. Uprkos tome što je igrala u ograničenom broju epizoda, ostala je prepoznatljivo lice serije.

Nakon ovog perioda bila je privremeno odsutna s programa Radio-televizije Srbije, a ponovo se pojavila 2003. u seriji *Kazneni prostor*. Uslijedile su epizodne i značajnije uloge u serijama *Stižu dolari* (2004) i *Bela lađa* (2007–2008), gdje je tumačila lik Slađane Savić, kao i glavna ženska uloga u seriji *Moj rođak sa sela*.

Napustila je i snimanje serije *Pare ili život*, u kojoj je igrala glavni ženski lik, navodeći neslaganja u vezi s profesionalnim obavezama i isplatom honorara.

Od 1996. stalna je članica ansambla pozorišta Atelje 212. Bila je u braku s glumcem Goranom Radakovićem, s kojim ima kćerku Ivu (rođenu 2000), a potom je bila u vanbračnoj zajednici s Marinkom Madžgaljem, s kojim ima kćerku Saru.

## Filmografija 
### Film 
### Televizija 
## Nagrade 
* Nagrada "Carica Teodora" na filmskim susretima u Nišu 1998, za ulogu Nadice u filmu *Tri palme za dve bitange i ribicu*.
* Zlatna mimoza za najbolju ulogu na festivalu u Herceg Novom, za ulogu Ivane u filmu *Rat uživo.*

## Reference 
## Vanjski linkovi 
*

Kategorija:Rođeni 1968.
Kategorija:Živi ljudi
Kategorija:Biografije, Beograd
Kategorija:Srbijanske glumice
Kategorija:Jugoslavenske glumice